Circle K Latvia

**SIA ''Circle K Latvia*** (agrākais nosaukums ***Statoil Fuel & Retail Latvia***) ir viens no lielākajiem [[degviela]]s mazumtirgotājiem [[Latvija|Latvijā]]. Uzņēmums darbojas kopš 1992. gada. *Circle K Latvia* pastarpināti caur *Circle K Norge* pieder [[Kanāda]]s mazumtirdzniecības uzņēmumam *Alimentation Couche-Tard*.

SIA *Circle K Latvia* degvielas uzpildes stacijas (DUS) iepriekš darbojās ar nosaukumu ***[[Statoil]]***. Zīmola maiņu uz *Circle K* sāka 2017. gadā un pabeidza līdz 2018. gada beigām.

== Pamatdarbība ==
*Circle K Latvia* pamatdarbība ir [[degviela]]s un [[eļļa]]s produktu [[mazumtirdzniecība]], degvielas uzpildes staciju projektēšana, celtniecība un ekspluatācija, kā arī [[Naftas produkti|naftas produktu]] vairumtirdzniecība. Tas ir lielākais degvielas mazumtirgotājs Latvijā, kas nodrošina degvielu un apkalpošanu, kā ātrās [[uzkodas]], karstos dzērienus un pirmās nepieciešamības preces savās degvielas uzpildes stacijās.

*Circle K Latvia* degvielas uzpildes staciju tīklā ietilpst 84 Circle K stacijas (to skaitā arī [[franšīze]]s) un 4 automātiskās degvielas uzpildes stacijas *Automāts* (iepriekš *1-2-3*). Uzņēmumam pieder [[Nafta|naftas]] termināls Rīnūžos.

== Vēsture ==
1992. gada 2. aprīlī Latvijā tika dibināts [[Norvēgija]]s enerģētikas grupas *Statoil* meitas uzņēmums *'SIA *Latvija Statoil***. 1993. gada jūnijā Rīgā, Ulmaņa gatvē 110 tika atklāta pirmā ''Statoil'' degvielas uzpildes stacija. Līdz ar stacijas atklāšanu sāktas piedāvāt arī pirmās degvielas debetkartes Latvijā. 1994. gadā atvērta pirmā ''Statoil'' degvielas uzpildes stacija ārpus Rīgas — [[Liepāja|Liepājā]].
1998. gada nogalē ''Latvija Statoil'' tiek iekļauta starptautiskajā programmā ''[[Routex]]'', kas piedāvā maksāt par degvielu, maksas ceļiem, tiltiem un tuneļiem ar speciālām kredītkartēm.

2001. gadā atvērtas pirmās automātiskās degvielas uzpildes stacijas ''1-2-3''.
2003. gada aprīlī ''Latvija Statoil'' īpašumā pārgāja 17 ''[[Shell (uzņēmums)|Shell Latvia]]'' degvielas uzpildes stacijas.
2004. gada decembrī atvērta Latvijā pirmā ''Statoil'' franšīzes stacija Dobelē (SIA "Lūcija").

2006. gadā tika sākta ''Statoil'' veikalu rekonstrukcija, mainot to dizainu un izkārtojumu. 2008. gadā rekonstrukciju pabeidza, un ''Statoil'' veikalos lielāka nozīme tika piešķirta silto dzērienu un maizīšu pārdošanai.
2006. gadā [[Salacgrīva|Salacgrīvā]] tika atvērts daudzfunkcionāls komplekss, kurā ietilpa [[autoosta]], kā arī DUS un diennakts veikals.

2007. gadā ''Latvija Statoil'' no [[Neste|SIA "Neste Latvija"]] nopirka aviācijas degvielas uzpildes biznesu [[Starptautiskā lidosta "Rīga"|Starptautiskajā lidostā "Rīga"]].
2008. gadā ''Latvija Statoil'' kļuva par pirmo degvielas mazumtirgotāju Latvijā un vienu no pirmajiem Eiropā, kas sāka tirgot videi draudzīgu degvielu bez sēra piejaukuma.

2012. gada 11. maijā ''Latvija Statoil'' tika pārdēvēts par **SIA *Statoil Fuel & Retail Latvia***.
2012. gadā Rīgā tika atvērts ''Statoil Fuel & Retail'' biznesa centrs, kas nodrošināja finanšu, grāmatvedības un personālvadības pakalpojumus uzņēmuma pārstāvniecībām Dānijā, Norvēģijā, Zviedrijā, Latvijā, Lietuvā, Igaunijā, Polijā un Krievijā (juridiski tas bija atsevišķs uzņemums SIA ''Statoil Fuel & Retail business centre'').
2012. gada jūnijā 90 % mātes uzņēmuma ''Statoil Fuel & Retail'' kapitāldaļu ieguva Kanādas mazumtirdzniecības uzņēmums ''[[Alimentation Couche-Tard]]''. Vēlāk ''Statoil Fuel & Retail'' pilnībā nonāca ''Couche-Tard'' īpašumā.

2013. gada aprīlī ''Statoil Fuel & Retail Latvia'' sāka piedāvāt [[dīzeļdegviela|dīzeļdegvielu]] un [[benzīns|benzīnu]] ar zīmolu ''miles''.
2013. gada jūlijā ''Statoil Fuel & Retail Latvia'' ieviesa auksto dzērienu un piena kokteiļu pašapkalpošanās automātus ''PolarPop''.

2015. gada janvārī meitas uzņēmums ''Statoil Fuel&Retail Aviation Latvia'' tika pārdots [[Kipra|Kiprā]] reģistrētajam ''Gingerbread Management''.
2016. gada februārī Vecrīgā atklāts pirmais ''Statoil'' veikals, kurā netirgo degvielu.

[[Attēls:Circle K replaces Statiol.jpg|thumb|''Statoil'' zīmola nomaiņa ar ''Circle K'' degvielas uzpildes stacijā Rīgā]]
2016. gada 1. aprīlī SIA ''Statoil Fuel & Retail Latvia'' tika pārdēvēts par **SIA *Circle K Latvia***.
2018. gada 28. augustā Latvijā tika dibināts Norvēģijā reģistrētā uzņēmuma ''Circle K Terminal Group'' meitas uzņēmums ''Circle K Terminal Latvia''.

2025. gada 21. martā tika paziņots, ka SIA ''Circle K Latvia'' iegādāsies  SIA "[[Astarte-Nafta]]" 26 degvielas uzpildes staciju tīklu Latvijā. Konkurences padome šo darījumu atļāva 24. jūlijā, bet ar nosacījumu, ka Dobelē iegādāto DUS pārveidotu par automātisko degvielas uzpildes staciju, kamēr tur darbojas ''Circle K'' franšīzes DUS. 19. augustā "Astarte-Nafta" paziņoja, ka ir pārtraukusi uzsāktās sarunas ar ''Circle K Latvija'' un uzsākusi citu sadarbības partneru meklēšanu.

== Atbalsts ==
Circle K ir [https://web.archive.org/web/20200510200606/https://www.fonds.lv/ **Latvijas Universitātes fonda**] **bronzas mecenāts'''.

Uzņēmums laika posmā no 2009. gada līdz 2011. gadam ir ziedojis naudas līdzekļus izglītojošiem pasākumiem un projektiem Latvijas Universitātē:

* 2009. gadā „Ēnu dienas” un „Zinātnes kafejnīca”;
* 2011. gadā projektam „Jauno ģeogrāfu skola”.

## Atsauces